stanford-oval/wikipedia huggingface dataset:
คณิตวิเคราะห์
ประวัติ > คณิตวิเคราะห์สมัยใหม่

ในยุปโรปในช่วงศตวรรษที่ 17 ตอนปลาย นิวตันและไลบ์นิซได้พัฒนาแคลคูลัสกณิกนันต์โดยเอกเทศแต่ได้บทสรุปเหมือนกันที่ได้รับการพัฒนาต่อยอดโดยงานประยุกต์ที่มีต่อๆไปในช่วงศตวรรษที่ 18 เช่นแคลคูลัสของการแปรผัน, สมการเชิงอนุพันธ์ทั่วไป และสมการเชิงอนุพันธ์แบบย่อย, การวิเคราะห์ฟูเรียร์, และฟังก์ชันก่อกำเนิด ในช่วงเวลานี้ เทคนิกทางแคลคูลัสได้รับการประยุกต์ใช้เพื่อประมาณค่าทางวิยุตคณิตโดยใช้ฟังก์ชันต่อเนื่อง
ในช่วงศตวรรษที่ 18 ออยเลอร์ได้คิดค้นแนวคิดฟังก์ชันคณิตศาสตร์ คณิตวิเคราะห์จำนวนจริงได้เริ่มต้นขึ้นโดยเอกเทศเมื่อเบอร์นาร์ด โบลซาโนคิดค้นคำนิยามของคำว่าความต่อเนื่องในปี 1816 แต่งานของโบลซาโนไม่เป็นที่รู้อย่างกว้างขวางก่อนช่วงปี 1870 ในปี 1821 โคชีได้เริ่มสร้างพื้นทางให้กับแคลคูลัสโดยเลิกคำนึงถึงความทั่วไปของพิชคณิตซึ่งเป็นสิ่งที่ออยเลอร์ให้ความสนใจมากก่อนหน้านี้ โคชีใช้แนวคิดกณิกนันต์และแนวคิดทางเรขาคณิตมาใช้ในแคลคูลัส จนทำให้เกิดคำพูดที่ว่าการเปลี่ยนแปลงเล็กน้อยมากๆของค่า x ส่งผลให้ค่า y เปลี่ยนแปลงอย่างน้อยๆเช่นกัน เขาเริ่มใช้แนวคิดอนุกรมโคชีและทฤษฎีใหม่ล่าสุดในตอนนั้นซึ่งคือคณิตวิเคราะห์เชิงซ้อน ปัวซอง, ลียูวิลล, ฟูร์เยร์ และนักคณิตศาสตร์คนอื่นๆเริ่มศึกษาสมการเชิงอนุพันธ์แบบย่อยและการวิเคราะห์ฮาร์มอนิก นั่นส่งผลให้ไวแยร์สตราสส์พัฒนาความเข้าใจลิมิตโดยใช้(ε, δ) และทำให้เกิดพื้นฐานริเริ่มของคณิตวิเคราะห์นั่นเอง
ในช่วงกลางศตวรรษ รีมันน์ได้คิดค้นทฤษฎีของการหาปริพันธ์ ต่อมาในศตวรรษที่ 19 ช่วงปลายได้มีการทำให้การวิเคราะห์มีความเป็นเลขคณิตมากขึ้นโดยไวแยร์สตราสส์ผู้ซึ่งเชื่อว่าการวิเคราะห์แบบเรขาคณิตทำให้การวิเคราะห์สับสนง่ายและพัฒนาความเข้าใจลิมิตโดยใช้(ε, δ) และทำให้เกิดพื้นฐานริเริ่มของคณิตวิเคราะห์นั่นเอง
จากนั้น นักคณิตศาสตร์เริ่มมีความกังวลเกี่ยวกับสมมติฐานที่ว่าจำนวนจริงอยู่บนเส้นจำนวนจริงที่ต่อเนื่องเพราะว่าไม่มีการพิสูจน์ เดเดคินด์จึงได้สร้างจำนวนจริงขึ้นโดยใช้ส่วนตัดเดเดคินด์ซึ่งทำให้สามารถนิยามจำนวนอตรรยะได้เป็นอย่างดี ซึ่งส่งผลให้เซตตัวเลขสมบูรณ์ ต่อมามีความพยายามที่จะพัฒนาต่อยอดงานของรีมันน์โดยการศึกษาขนาดของเซตที่ไม่ต่อเนื่องในฟังก์ชันจำนวนจริง
หลังจากนั่นเริ่มมีการพัฒนาการวัดของจอร์ดันและทฤษฎีเซตสามัญรวมไปถึงทฤษฎีบทการแยกประเภทของแบร์ ในช่วงต้นศตวรรษที่ 20 แคลคูลัสได้พัฒนาขึ้นภายใต้สัจพจน์ที่เป็นทฤษฎีเซต เลอเบกแก้ไขปัญหาทฤษฎีเมเชอร์และฮิลแบร์ทได้คิดค้นปริภูมิฮิลแบร์ทเพื่อแก้สมการเชิงปริพันธ์ ปริภูมิเวกเตอร์บรรทัดฐานได้เป็นพื้นฐานให้กับการวิเคราะห์เชิงฟังก์ชันในเวลาต่อมาในช่วง 1920 ผ่านงานของ สเตฟาน บานาค
สาขาย่อย

คณิตวิเคราะห์มีสาขาย่อยหลัก ๆ ดังต่อไปนี้
สาขาย่อย > การวิเคราะห์เชิงจริง

บทความหลัก: การวิเคราะห์เชิงจริง
สาขาย่อย > การวิเคราะห์เชิงซ้อน

บทความหลัก: การวิเคราะห์เชิงซ้อน
สาขาย่อย > สมการเชิงอนุพันธ์

บทความหลัก: สมการเชิงอนุพันธ์
สาขาย่อย > ทฤษฎีเมเชอร์

บทความหลัก: ทฤษฎีเมเชอร์
สาขาย่อย > การวิเคราะห์เชิงตัวเลข

บทความหลัก: การวิเคราะห์เชิงตัวเลข
นอกจากนี้ยังมีหัวข้ออื่น ๆ ที่เป็นสาขาย่อยของคณิตวิเคราะห์ลงไปอีก ได้แก่
แคลคูลัสของการแปรผัน
การวิเคราะห์ฮาร์มอนิก
การวิเคราะห์เรขาคณิต
การวิเคราะห์คลิฟฟอร์ด
การวิเคราะห์พี-เอดิก
การวิเคราะห์เชิงไม่มาตรฐาน
การวิเคราะห์เชิงคำนวณ
แคลคูลัสสโทแคสติก
Set-valued analysis
การวิเคราะห์คอนเวกซ์
Tropical analysis
ดูเพิ่ม

Earliest Known Uses of Some of the Words of Mathematics: Calculus & Analysis
Basic Analysis: Introduction to Real Analysis by Jiri Lebl (Creative Commons BY-NC-SA)
| ด ค กสาขาของวิชาคณิตศาสตร์ |
| --- | --- |
 ประวัติ เส้นเวลา  โครงร่าง  หัวข้อ  อภิธานศัพท์ 
รากฐาน:  ทฤษฎีเซต  คณิตตรรกศาสตร์ ทฤษฎีการพิสูจน์  ทฤษฎีโมเดล  ทฤษฎีการเวียนเกิด  ทฤษฎีแคทิกอรี  ทฤษฎีไทป์  ปรัชญาของคณิตศาสตร์ 
พีชคณิต:  พีชคณิตพื้นฐาน  พีชคณิตเชิงเส้น พีชคณิตเชิงหลายเส้น  พีชคณิตนามธรรม ทฤษฎีกรุป  ทฤษฎีกาลัว  พีชคณิตสลับที่  พีชคณิตสากล  พีชคณิตเชิงโฮโมโลยี 
คณิตวิเคราะห์:  แคลคูลัส  การวิเคราะห์เชิงจริง  การวิเคราะห์เชิงซ้อน  การวิเคราะห์เชิงฟังก์ชัน  การวิเคราะห์ฮาร์มอนิก  ทฤษฎีเมเชอร์‎  สมการเชิงอนุพันธ์ 
วิยุตคณิต:  คณิตศาสตร์เชิงการจัด  ทฤษฎีกราฟ  ทฤษฎีเกม  ทฤษฎีอันดับ 
เรขาคณิต:  เรขาคณิตจำกัด  เรขาคณิตเชิงพีชคณิต  เรขาคณิตเชิงอนุพันธ์  เรขาคณิตแบบยุคลิด  เรขาคณิตวิเคราะห์  เรขาคณิตวิยุต 
ทฤษฎีจำนวน:  เลขคณิต  ทฤษฎีจำนวนเชิงพีชคณิต  ทฤษฎีจำนวนเชิงวิเคราะห์  เรขาคณิตไดโอแฟนไทน์ 
ทอพอโลยี:  ทอพอโลยีทั่วไป  ทอพอโลยีเชิงพีชคณิต  ทอพอโลยีเชิงเรขาคณิต ทฤษฎีเงื่อน  ทอพอโลยีเชิงอนุพันธ์  ทฤษฎีโฮโมโทปี 
ประยุกต์:  ความน่าจะเป็น  สถิติศาสตร์  คณิตศาสตร์การเงิน  คณิตศาสตร์เคมี  คณิตศาสตร์จิตวิทยา  คณิตศาสตร์ชีววิทยา  คณิตศาสตร์ฟิสิกส์  คณิตศาสตร์เศรษฐศาสตร์  ทฤษฎีระบบควบคุม 
คณนา:  การวิเคราะห์เชิงตัวเลข  การหาค่าเหมาะที่สุด  ทฤษฎีการคำนวณ  พีชคณิตของคอมพิวเตอร์  วิทยาการคอมพิวเตอร์ 
อื่น ๆ:  ประวัติของคณิตศาสตร์  คณิตศาสตร์นันทนาการ  คณิตศาสตร์และศิลปะ  การสอนคณิตศาสตร์ 
   หมวดหมู่    สถานีย่อย
เลียงผาใต้

| เลียงผาใต้ |
| --- | --- |

สถานะการอนุรักษ์
 ไม่มั่นคง  (IUCN 2.3)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Artiodactyla
วงศ์:: Bovidae
วงศ์ย่อย:: Caprinae
สกุล:: Capricornis
สปีชีส์:: C.  sumatraensis
ชื่อทวินาม
Capricornis sumatraensis (Bechstein, 1799)

ชนิดย่อย
 Capricornis sumatraensis Nemorhaedus Capricornis sumatraensis sumatraensis

ชื่อพ้อง
 Naemorhaedus sumatraensis  Nemorhaedus sumatraensis
เลียงผาใต้  (อังกฤษ: common serow, mainland serow) เป็นสัตว์เลี้ยงลูกด้วยนมชนิดหนึ่ง อยู่ในอันดับสัตว์กีบคู่ วงศ์ Bovidae อันเป็นวงศ์เดียวกับแพะ, แกะ และวัว
ลักษณะ

มีรูปร่างหน้าตาคล้ายแพะ ลำตัวสั้น ขายาว ขนมีเส้นเล็กและหยาบ ขนตามลำตัวมีสีเทาอมดำ บริเวณท้องจะมีสีอ่อนกว่า สีของเลียงผาวัยอ่อนจะมีสีเข้ม แต่จะอ่อนลงเรื่อย ๆ เมื่อโตตามวัย จนดูคล้ายกับสีเทา สีขนบริเวณหน้าแข้งหรือใต้หัวเข่ามีสีดำ ตรงหัวเข่ามีสีน้ำตาลอมแดง มีแผงคอยาวในบางตัวอาจพาดไปถึงหัวไหล่ มีต่อมขนาดใหญ่อยู่ใต้ตาเห็นได้ชัดเจน ริมฝีปากมีสีขาว หูยาวคล้ายลา  มีเขาทั้งตัวผู้และตัวเมีย มีรูปร่างคล้ายเขาของแพะ แต่เขาตัวเมียจะสั้นกว่าตัวผู้
โดยทั่วไปมีขนาดเล็กกว่าเลียงผาเหนือ มีขนาดความยาวลำตัวและหัว 140-155 เซนติเมตร ความยาวหาง 115-160 เซนติเมตร ความสูงจากพื้นดินถึงหัวไหล่ 85-94 เซนติเมตร น้ำหนัก 85-100 กิโลกรัม
ถิ่นกำเนิด

พบแพร่กระจายบริเวณภาคใต้ของไทย ตั้งแต่คอคอดกระลงมา คาบสมุทรมลายู และเกาะสุมาตรา
ที่อยู่อาศัย

มักอาศัยและหากินตามลำพังบนภูเขาสูงหรือหน้าผา ที่มีพุ่มไม้เตี้ยขึ้นอยู่ กินพืช เช่น ใบไม้และยอดไม้เป็นหลัก ปีนหน้าผาได้อย่างคล่องแคล่ว ออกหากินในเวลาเช้าตรู่ และพลบค่ำ นอนหลับพักผ่อนในเวลากลางวันตามพุ่มไม้ ชอบลับเขาตามต้นไม้หรือโขดหินที่เคยทำอยู่ประจำ มีนิสัยชอบถ่ายมูลซ้ำที่เดิม ว่ายน้ำเก่ง เคยมีรายงานหลายครั้งว่า สามารถว่ายน้ำข้ามแม่น้ำขนาดใหญ่ได้ หรือบางครั้งอาจว่ายไปมาระหว่างเกาะในทะเลได้ด้วย เมื่อพบศัตรูจะยืนอยู่นิ่ง ๆ ครู่หนึ่งแล้วจึงกระโจนหลบหนีไป มีประสาทหูและตาดีเยี่ยม จมูกรับกลิ่นดีมาก มีฤดูผสมพันธุ์ระหว่างเดือนตุลาคม-พฤศจิกายน ใช้เวลาตั้งท้องประมาณ 7 เดือน ออกลูกครั้งละ 1 ตัว
การอนุรักษ์

เลียงผาใต้ เป็นสัตว์ป่าสงวนตามพระราชบัญญัติสงวนและคุ้มครองสัตว์ป่า พ.ศ. 2535 สถานภาพปัจจุบันใกล้สูญพันธุ์แล้ว เนื่องจากถูกล่าไปทำเป็นยาสมุนไพรจีน
แหล่งข้อมูลอื่น

ข้อมูลที่เกี่ยวข้องกับ Capricornis sumatraensis ที่วิกิสปีชีส์
| ด ค กสัตว์ป่าสงวนของไทย |
| --- | --- |
ปัจจุบัน:  กระซู่  กวางผา  กูปรี  เก้งหม้อ  ควายป่า  พะยูน  แมวลายหินอ่อน  แรด  ละองละมั่ง  เลียงผา  วาฬบรูด้า  วาฬโอมูระ  สมเสร็จ  สมัน  นกกระเรียน  นกเจ้าฟ้าหญิงสิรินธร  นกแต้วแร้วท้องดำ  เต่ามะเฟือง  ปลาฉลามวาฬ  นกชนหิน  วาฬสีน้ำเงิน 
อดีต:  เนื้อทราย 
แผงคอยาวสีขาว
สมเด็จพระราชาธิบดีชิกเม โตเจ วังชุก

| สมเด็จพระราชาธิบดีชิกเม โตเจ วังชุก |
| --- | --- |

พระมหากษัตริย์ภูฏาน
ครองราชย์: 30 มีนาคม ค.ศ. 1952 – 21 กรกฎาคม ค.ศ. 1972
ราชาภิเษก: 27 ตุลาคม ค.ศ. 1952
ก่อนหน้า: สมเด็จพระราชาธิบดีชิกเม วังชุก
ถัดไป: สมเด็จพระราชาธิบดีชิกเม เซ็งเค วังชุก
นายกรัฐมนตรี: จิกมี พัลเดน ดอร์จี

พระราชสมภพ: 2 พฤษภาคม ค.ศ. 1928(1928-05-02) วังทรือพัง เขตตงซา ประเทศภูฏาน
สวรรคต: 21 กรกฎาคม ค.ศ. 1972(1972-07-21) (44 ปี) ไนโรบี ประเทศเคนยา
ถวายพระเพลิง: วัดคูร์เลย์ ลาคัง
อัครมเหสี: เกซัง โชเดน (สมรส 1951)
พระราชบุตร: เจ้าหญิงโซนัม โชเดน วังชุก เจ้าหญิงเดเชน วังโม วังชุก สมเด็จพระราชาธิบดีชิกเม เซ็งเค วังชุก เจ้าหญิงเพมา ลาเดน วังชุก เจ้าหญิงเกซัง วังโม วังชุก
ราชวงศ์: วังชุก
พระราชบิดา: สมเด็จพระราชาธิบดีชิกเม วังชุก
พระราชมารดา: สมเด็จพระราชินีพุนโซ โชเดน
ศาสนา: พุทธวัชรยาน
สมเด็จพระราชาธิบดีชิกเม โตเจ วังชุก (ซองคา: འབྲུག་རྒྱལ་པོ་ འཇིགས་མེད་རྡོ་རྗེ་དབང་ཕྱུག་མཆོག་, ไวลี: jigs med rdo rje dbang phyug; 2 พฤษภาคม ค.ศ. 1928 – 21 กรกฎาคม ค.ศ. 1972) เป็นอดีตพระมหากษัตริย์แห่งราชอาณาจักรภูฏาน รัชกาลที่ 3 แห่งราชวงศ์วังชุก พระราชสมภพเมื่อวันที่ 2 พฤษภาคม พ.ศ. 2472 เป็นพระราชโอรสในสมเด็จพระราชาธิบดีชิกเม วังชุก และ สมเด็จพระราชินีพุนโซ โชเดน และขึ้นครองราชย์เป็นพระมหากษัตริย์ภูฏาน เมื่อวันที่ 27 ตุลาคม พ.ศ. 2495 ต่อจากพระราชบิดา และทรงราชาภิเษกสมรสกับสมเด็จพระราชินีเกซัง โชเดน วังชุก (ต่อมาสมเด็จพระราชินีเกซัง โชเดน วังชุก พระบรมราชอัยยิกา) เมื่อวันที่ 5 ตุลาคม พ.ศ. 2494
ตลอดการครองราชย์ พระองค์ได้ทำการปรับสภาพของสังคมภูฏาน ผ่านการจัดระเบียบสังคมและรัฐบาล รวมถึงช่วยจัดการระบบการส่งต่อสิ่งของจำเป็นที่ได้รับการบริจาคจากต่างชาติสู่ชาวภูฏาน และเข้าร่วมแผนโคลอมโบในปี 1962 เพื่อให้ภูฏานได้รับความช่วยเหลือจากนานาชาติ
พระองค์เสด็จสวรรคตด้วยโรคหัวใจเมื่อวันที่ 21 กรกฎาคม พ.ศ. 2515 สิริพระชนมพรรษา 43 พรรษา ครองราชย์ได้ 20 ปี ขณะเดินทางไปยังไนโรบีเพื่อรับการรักษาโรคหัวใจ ร่างของพระองค์ถูกส่งกลับภูฏานและประกอบพิธีศพในประเทศ
อ่านเพิ่ม

Rinchen, Gedun (1972). Chos 'byung blo gsar rna ba'i rgyan. Thimphu: Tango Drubde.
Lopen Nado (1986). 'Brug dkar po. Bumthang: Tharpaling Monastery.
Dasho Lama Sa-ngag (2005). sMyos rabs yang gsal me long. Thimphu: KMT Publishers.
Dasho Tenzin Dorji (1988). 'Brug shar phyogs kyi rje dpon byung rabs blo gsar byis pa dga' ba'i rna rgyan. n.p.
Dasho Phuntsho Wangdi (2007). rGyal rabs sngon med bstan bcos zla ba. Thimphu: National Library of Bhutan.
Rustomji, Nari (1978). Bhutan: The Dragon Kingdom in Crisis. Delhi: Oxford University Press.
Yonten Thayge; Kuenga Gyatsho (2003). The Necklace of Pearls: Biography of the 13th Druk Desi Sherab Wangchuk (1697-1765). Thimphu: Centre for Bhutan Studies.
Mehra, G.N. (1974). Bhutan: Land of the Peaceful Dragon. New Delhi: Vikas Publishing House Pvt. Ltd.
แหล่งข้อมูลอื่น

Encyclopædia Britannica
More about His Majesty Jigme Dorji Wangchuck, "Father of Modern Bhutan"
| ก่อนหน้า |  | สมเด็จพระราชาธิบดีชิกเม โตเจ วังชุก |  | ถัดไป |
| --- | --- | --- | --- | --- |
| สมเด็จพระราชาธิบดีจิกมี วังชุก |  |   พระมหากษัตริย์ภูฏาน  (27 ตุลาคม พ.ศ. 2495 - 21 กรกฎาคม พ.ศ. 2515) |  | สมเด็จพระราชาธิบดีจิกมี ซิงเย วังชุก |
| ด ค กพระมหากษัตริย์ภูฏาน |
| --- | --- | --- |
| โอกยัน วังชุก • ชิกเม วังชุก • ชิกเม โตเจ วังชุก • ชิกเม เซ็งเค วังชุก • ชิกเม เคซาร์ นัมเกยล วังชุก | โอกยัน วังชุก • ชิกเม วังชุก • ชิกเม โตเจ วังชุก • ชิกเม เซ็งเค วังชุก • ชิกเม เคซาร์ นัมเกยล วังชุก |  |
ไทน์ เดลี

| ไทน์ เดลี |
| --- | --- |
เดลีในปี ค.ศ. 2009 รอบปฐมทัศน์ PoliWood
เกิด: Ellen Tyne Daly  (1946-02-21) 21 กุมภาพันธ์ ค.ศ. 1946 (78 ปี) สหรัฐ
อาชีพ: นักแสดง
ปีปฏิบัติงาน: 1968–ปัจจุบัน
คู่สมรส: Georg Stanford Brown (สมรส 1966; หย่า 1990)
บุตร: 3 คน
ญาติ: James Daly (father) Tim Daly (brother) Sam Daly (nephew)
เอลเลน ไทน์ เดลี (อังกฤษ: Ellen Tyne Daly; เกิด 21 กุมภาพันธ์ พ.ศ. 2489) เป็นนักแสดงหญิงชาวอเมริกัน เธอได้รับรางวัลเอ็มมีหกรางวัลสำหรับผลงานทางโทรทัศน์ของเธอ และรางวัลโทนี่และยังเป็นผู้เข้ารับรางวัล American Theatre Hall of Fame ปี ค.ศ. 2011
เดลีเริ่มอาชีพของเธอบนเวทีในช่วงฤดูร้อนที่นิวยอร์กและเปิดตัวละครบรอดเวย์ในละครเรื่อง That Summer – That Fall ในปี ค.ศ. 1967 เธอเป็นที่รู้จักกันดีที่สุดจากบทบาททางโทรทัศน์ของเธอในฐานะนักสืบ แมรี เบธ เลซีย์ ใน Cagney & Lacey (1982–88) ซึ่งเธอเป็นผู้ได้รับรางวัลเอ็มมีสี่ครั้งในฐานะนักแสดงนำหญิงยอดเยี่ยมในซีรีส์ชีวิต ในปี ค.ศ. 1989 เธอแสดงในละครบรอดเวย์เรื่อง Gypsy และได้รับรางวัล Tony Award สาขานักแสดงนำหญิงยอดเยี่ยมในละครเพลง ปี ค.ศ. 1990
ไตนาเตียร์เตย์ปลาเนตืย

| ไตนาเตียร์เตย์ปลาเนตืย |
| --- | --- |

กำกับ: โรมัน คาชานอฟ
เขียนบท: คีร์ บูลืยชอฟ (เรื่อง & เขียนบท)
นักแสดงนำ: โอลกา โกรโมวา ยูรี อันเดรย์ วลาดีมีร์ ดรูจนีคอฟ วลาดีมีร์ เคนีกชัน วาซีลี ลีวานอฟ รีนา เซลิออนายา
ตัดต่อ: นาเดชดา เตรชเชวา โอลกา วาซีเลนโค
ดนตรีประกอบ: อะเลคซันดร์ ซาเชปิน
ผู้จัดจำหน่าย: โซยุซมุลต์ฟิล์ม (สหภาพโซเวียต) Jambre Pictures (สหรัฐ 1981-1985) Touchstone Pictures (สหรัฐ วางจำหน่ายอีกครั้ง 1985)
วันฉาย:   ค.ศ. 1981 (1981-สหภาพโซเวียต) 
ความยาว: 50 นาที (ชุดดั้งเดิม)
ประเทศ: สหภาพโซเวียต
ภาษา: รัสเซีย
ไตนาเตียร์เตย์ปลาเนตืย (รัสเซีย: Тайна третьей планеты, Tayna tretyey planety) เป็นภาพยนตร์แอนิเมชันเรื่องยาวจากสหภาพโซเวียตในปี 1981 กำกับโดยโรมัน คาชานอฟ และผลิดโดยสตูดิโอโซยุซมุลต์ฟิล์มในกรุงมอสโก ภาพยนตร์ดัดแปลงจากนิยายวิทยาศาสตร์สำหรับเด็กเรื่อง "Alice's Travel" โดยคีร์ บูลืยชอฟ จากซีรีส์หนังสือชุด อลีซา เซเลซเยฟนา
ภาพยนตร์เรื่องนี้ถือเป็นเรื่องเกินวิสัยคลาสสิกในรัสเซีย  ภาพยนตร์ถูกรวมอยู่ในรายการภาพยนตร์การ์ตูนยอดนิยมหลายเรื่อง และภาพยนตร์แนวนิยายวิทยาศาสตร์ นิยายย่อของภาพยนตร์เรื่องนี้เขียนโดยบูลืยชอฟด้วยตัวเอง ภาพยนตร์ตรงกันข้ามและวิดีโอเกมที่ดัดแปลงมาจาก ไตนาเตียร์เตย์ปลาเนตืย และภาพยนตร์ที่สานเจตนารมณ์ Alice's Birthday ได้วางจำหน่ายในปี 2009
แหล่งข้อมูลอื่น

Tayna tretey planety ที่ อินเทอร์เน็ตมูวีเดตาเบส
Mystery of the Third Planet ที่อินเทอร์เน็ตมูวีเดตาเบส
Alice and the Mystery of the Third Planet ที่อินเทอร์เน็ตมูวีเดตาเบส
VObzor review of the Krupnyy Plan DVD[ลิงก์เสีย] (with screenshots)
The Mystery of the Third Planet at myltik.ru (รัสเซีย)
Official website of Alice's Space Adventure (platform game)
Official website of Alice's Journey (adventure game) (click on first link for English version of official website)
มิราจควีน

| --- | --- |
มิราจควีน
怪盗クイーン (Kaitō Kuīn)
นวนิยายชุด
เขียนโดย: คาโอรุ ฮายามิเนะ
วาดภาพโดย: K2 โชไก
สำนักพิมพ์: โคดันชะ
ในเครือ: อาโออิโตริบุงโกะ
วางจำหน่ายตั้งแต่: มีนาคม พ.ศ. 2545 – ปัจจุบัน
จำนวนเล่ม: 15
โอวีเอ
มิราจควีน ราชินีจอมโจรนั้นชื่นชอบละครสัตว์
กำกับโดย: ซาโอริ เด็ง
เขียนบทโดย: มาริโกะ คูนิซาวะ
ดนตรีโดย: โมเอะ ฮีวงะ
สตูดิโอ: อีสต์ฟิชสตูดิโอ
ฉาย: 17 มิถุนายน พ.ศ. 2565
ความยาว: 60 นาที
มิราจควีน (ญี่ปุ่น: 怪盗クイーン; โรมาจิ: Kaitō Kuīn; แปลว่า "ราชินีจอมโจร") เป็นซีรีส์นวนิยายญี่ปุ่น เขียนโดยคาโอรุ ฮายามิเนะ และวาดภาพประกอบโดย K2 โชไก สำนักพิมพ์โคดันชะตีพิมพ์เป็นหนังสือเด็กในเครืออาโออิโตริบุงโกะตั้งแต่เดือนมีนาคม พ.ศ. 2545 ออริจินัลวิดีโอแอนิเมชัน (โอวีเอ) ฉายในโรงภาพยนตร์ดัดแปลงจากนิยายเล่มแรก ชื่อเรื่องว่า มิราจควีน ราชินีจอมโจรนั้นชื่นชอบละครสัตว์ ออกฉายในประเทศญี่ปุ่นเดือนมิถุนายน พ.ศ. 2565 มีกำหนดฉายในประเทศไทยในเทศกาลภาพยนตร์แจมนิเมะเฟสติวัล 2023 ในวันที่ 3 กุมภาพันธ์ พ.ศ. 2566
สื่อ > ออริจินัลวิดีโอแอนิเมชัน

ในเดือนกรกฎาคม พ.ศ. 2564 มีการประกาศว่านิยายเล่มแรกของซีรีส์ ไคโตควีน วะ เซอร์คัส งะ โอซูกิ (怪盗クイーンはサーカスがお好き, Kaitō Kuīn wa Sākasu ga Osuki) จะได้รับการดัดแปลงเป็นออนิจินัลวิดีโอแอนิเมชัน (โอวีเอ) ที่ฉายในโรงภาพยนตร์ ผลิตโดยอีสต์ฟิชสตูดิโอ กำกับโดยซาโอริ เด็ง เขียนบทโดยมาริโกะ คูนิซาวะ ออกแบบตัวละครโดยคูมิโกะ คาวาชิมะ และแต่งดนตรีประกอบโดยโมเอะ ฮีวงะ ออกฉายในประเทศญี่ปุ่นในวันที่ 17 มิถุนายน พ.ศ. 2566 เพลงประกอบภาพยนตร์ชื่อเพลงว่า "Gyakuten no Regina" ร้องโดย Little Black Dress มีลิขสิทธิ์เผยแพร่ในประเทศไทยโดยดรีม เอกซ์เพรส (เดกซ์) ในชื่อภาษาไทยว่า มิราจควีน ราชินีจอมโจรนั้นชื่นชอบละครสัตว์ และมีกำหนดฉายในเทศกาลภาพยนตร์แจมนิเมะเฟสติวัล 2023 ในวันที่ 3 กุมภาพันธ์ พ.ศ. 2566
แหล่งข้อมูลอื่น

เว็บไซต์ทางการของนิยาย (ญี่ปุ่น)
เว็บไซต์ทางการของอนิเมะ (ญี่ปุ่น)
มิราจควีน (มังงะ) ที่เครือข่ายข่าวอนิเมะ
ทัศนคติ

ทัศนคติ หรือ เจตคติ ในทางจิตวิทยา คือการแสดงออกถึงความชอบหรือไม่ชอบต่อบุคคล สถานที่ สิ่งของ หรือเหตุการณ์สิ่งใดสิ่งหนึ่ง (ซึ่งเรียกว่าวัตถุแห่งทัศนคติ) กอร์ดอน ออลพอร์ต นักจิตวิทยาได้อธิบายเกี่ยวกับทัศนคติไว้ว่า "เป็นแนวคิดอันเด่นชัดที่สุดและจำเป็นที่สุดในจิตวิทยาสังคมร่วมสมัย" ทัศนคติสามารถสร้างขึ้นจากประสบการณ์ในอดีตและปัจจุบันของบุคคลหนึ่ง ๆ สามารถตรวจวัดและเปลี่ยนแปลงได้ ส่งผลต่ออารมณ์และพฤติกรรมของบุคคลนั้นด้วย
อนึ่ง พจนานุกรมไทยฉบับราชบัณฑิตยสถาน 2554 ให้ความหมายว่า ทัศนคติ หมายถึง แนวความคิดเห็น
อัญชลี วานิช เทพบุตร

| อัญชลี วานิช เทพบุตรม> ป.ช., ม.ว.ม. |
| --- | --- |


เลขาธิการนายกรัฐมนตรี
ดำรงตำแหน่ง 4 มกราคม พ.ศ. 2554 – 15 กรกฎาคม พ.ศ. 2554   (6 เดือน 11 วัน)
นายกรัฐมนตรี: อภิสิทธิ์ เวชชาชีวะ
ก่อนหน้า: กอร์ปศักดิ์ สภาวสุ
ถัดไป: บัณฑูร สุภัควณิช
 
ข้อมูลส่วนบุคคล
เกิด: 5 กุมภาพันธ์ พ.ศ. 2504 (64 ปี) อำเภอเมืองภูเก็ต จังหวัดภูเก็ต ประเทศไทย
พรรคการเมือง: ประชาธิปัตย์ (2535–2566)
คู่สมรส: ทศพร เทพบุตร

อัญชลี วานิช เทพบุตร  (เกิด 5 กุมภาพันธ์ พ.ศ. 2504) อดีตเลขาธิการนายกรัฐมนตรี (อภิสิทธิ์ เวชชาชีวะ) อดีตสมาชิกสภาผู้แทนราษฎรจังหวัดภูเก็ต อดีตนายทะเบียนพรรคประชาธิปัตย์ อดีตผู้ช่วยเลขานุการรัฐมนตรีว่าการกระทรวงเกษตรและสหกรณ์ (นิพนธ์ พร้อมพันธุ์) เมื่อ พ.ศ. 2535 และอดีตนายกองค์การบริหารส่วนจังหวัดภูเก็ต ในปี พ.ศ. 2547 - เม.ย 2551
ประวัติ

อัญชลี (นามสกุลเดิม: วานิช; ชื่อเล่น: อ่อน) เป็นบุตรของนายเอกพจน์ – นางบุญรอด วานิช คหบดีในจังหวัดภูเก็ต
อัญชลี จบการศึกษาจากคณะนิติศาสตร์ มหาวิทยาลัยธรรมศาสตร์ เมื่อ พ.ศ. 2524 และปริญญาโทด้านกฎหมายพานิชย์นาวีและกฎหมายทั่วไป จากมหาวิทยาลัยทูเลน สหรัฐอเมริกา สมรสกับทศพร เทพบุตร สมาชิกสภาผู้แทนราษฎร พรรคประชาธิปัตย์
เมื่อครั้งเป็นนักศึกษาเคยทำกิจกรรมองค์การนักศึกษา และสภานักศึกษามหาวิทยาลัยธรรมศาสตร์ เป็นนักศึกษาร่วมรุ่นกับ สมคิด เลิศไพฑูรย์, อภิชาติ ดำดี, วสันต์ ภัยหลีกลี้, วิฑูรย์ นามบุตร, นพดล ปัทมะ, สุรพล นิติไกรพจน์ และบุญสม อัครธรรมกุล
งานการเมือง

อัญชลี วานิช เทพบุตร เข้าสู่งานการเมืองในปี พ.ศ. 2531 เป็นครั้งแรก ในสังกัดพรรคประชาชน แต่ไม่ได้รับเลือกตั้ง โดยแพ้ให้กับนายเรวุฒิ จินดาพล อดีตผู้ต้องหาแทนทาลัม ถึงสองครั้ง คือในการเลือกตั้ง พ.ศ. 2531 และการเลือกตั้งเดือนมีนาคม พ.ศ. 2535 ต่อมาได้รับเลือกตั้งเป็นสมาชิกสภาผู้แทนราษฎรจังหวัดภูเก็ต สมัยแรกในการเลือกตั้งเดือนกันยายน พ.ศ. 2535 สังกัด พรรคประชาธิปัตย์ และได้รับเลือกตั้งต่อเนื่อง 3 สมัยติดต่อกัน จนกระทั่งในการเลือกตั้ง พ.ศ. 2544 ได้มาลงสมัครรับเลือกตั้งในระบบบัญชีรายชื่อ ลำดับที่ 25 และได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อ จนถึงในปี พ.ศ. 2547 ได้ลาออกจากตำแหน่งมาลงสมัครรับเลือกตั้งเป็นนายกองค์การบริหารส่วนจังหวัดภูเก็ต
อัญชลี ได้รับเลือกตั้งเป็นนายกองค์การบริหารส่วนจังหวัดภูเก็ต ในการเลือกตั้งโดยตรงเป็นครั้งแรกของประเทศไทย จนกระทั่งหมดวาระการดำรงตำแหน่ง จึงได้กลับเข้ามามีบทบาทในการเมืองระดับชาติอีกครั้ง ในปี พ.ศ. 2552 เธอได้รับแต่งตั้งให้ดำรงตำแหน่งรองเลขาธิการนายกรัฐมนตรีฝ่ายการเมือง และต่อมาในปี พ.ศ. 2554 ได้รับแต่งตั้งให้ดำรงตำแหน่งเลขาธิการนายกรัฐมนตรี แทน กอร์ปศักดิ์ สภาวสุ ที่ลาออก เธอนับเป็นสตรีคนแรกในประวัติศาสตร์ที่ได้ดำรงตำแหน่งเลขาธิการนายกรัฐมนตรีของไทย
ต่อมาในการเลือกตั้ง พ.ศ. 2554 เธอได้ลงสมัครรับเลือกตั้ง และได้รับเลือกเป็นสมาชิกสภาผู้แทนราษฎรจังหวัดภูเก็ต เป็นสมาชิกสภาผู้แทนราษฎรสมัยที่ 5 และเธอได้รับเลือกในการประชุมใหญ่วิสามัญของพรรคประชาธิปัตย์ ให้ดำรงตำแหน่ง นายทะเบียนพรรค
งานการเมือง > กรณี สปก.4-01

อัญชลี และสามี เคยเป็นข่าวเมื่อถูกสำนักงานการปฏิรูปที่ดินเพื่อเกษตรกรรม (สปก.) ฟ้องร้องจากกรณีรับที่ดิน สปก.4-01 ที่บนภูเขาในเขตอำเภอเมืองภูเก็ต จำนวน 98 ไร่ เมื่อ พ.ศ. 2537 โดยไม่มีคุณสมบัติ เนื่องจากเป็นผู้มีฐานะดีและไม่ได้เป็นเกษตรกร อย่างไรก็ตาม ถึงแม้คำตัดสินของศาลจะออกมาเช่นนั้น ก่อนหน้ามีคดีความ สามีของ อัญชลี ได้ถือครองที่ดินนี้อยู่แล้วโดยมี ส.ค.1 เป็นเอกสารกรรมสิทธิ์ แต่เนื่องจาก ที่ดินดังกล่าวเป็นที่ลาดเอียงจึงไม่สามารถนำไปเปลี่ยนเป็นโฉนดได้
เครื่องราชอิสริยาภรณ์

พ.ศ. 2546 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2543 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พูลศรี เจริญพงษ์

| พูลศรี เจริญพงษ์ |
| --- | --- |
พูลศรี เจริญพงษ์ ในวัยสาว
ข้อมูลพื้นฐาน
ชื่อเกิด: พูลศรี เจริญพงษ์
รู้จักในชื่อ: เล็ก
เกิด: 11 กันยายน พ.ศ. 2477 (90 ปี)
ที่เกิด: เขตพระนคร กรุงเทพมหานคร
แนวเพลง: เพลงลูกกรุง
อาชีพ: นักร้อง นักจัดรายการวิทยุ /โทรทัศน์  นักแสดง นักเขียน
ช่วงปี: พ.ศ. 2494 - 2508 พ.ศ. 2515 - ปัจจุบัน
คู่สมรส: สุขุม ศรียะวงษ์ (2499-2505)
พูลศรี เจริญพงษ์ (11 กันยายน พ.ศ. 2477 ) นักร้องเพลงลูกกรุง นักเขียน นักแสดงละครโทรทัศน์ และ ละครวิทยุ อดีตนักร้องประจำ วงดนตรีกรมประชาสัมพันธ์หรือวงดนตรีสุนทราภรณ์ มีผลงานอมตะหลายเพลง ได้รับรางวัลแผ่นเสียงทองคำพระราชทาน จากเพลงประกอบภาพยนตร์ ชั่วฟ้าดินสลาย  พ.ศ. 2498
ประวัติ > เบื้องต้น

เกิดที่บ้านย่านถนนบ้านหม้อ เป็นบุตรีของนายเทพ และนางเหรียญ เจริญพงษ์  มีพี่น้อง 14 คน เป็นบุตรคนที่ 2  พ.ศ. 2485 ต้องอพยพไปอยู่ในสวนที่จังหวัดนนทบุรีเนื่องจากเกิดสงครามโลกครั้งที่2 เมื่อสงครามสงบก็ได้กลับมาอยู่กรุงเทพมหานคร แต่ก็ไม่ได้เรียนหนังสือต่อ เพราะว่าต้องเลี้ยงน้อง จึงไปเรียนตัดเสื้อผ้าที่โรงเรียนวีปิงสะพานดำ และเรียนวิชาการเรือน ทำอาหาร ที่โรงเรียนเสาวภา ปากคลองตลาดแทน
ประวัติ > ชีวิตนักร้อง

ได้ริเริ่มตั้งคณะละครวิทยุ ชื่อ คณะราตรี ร่วมกับน้องสาวตั้งแต่ พ.ศ. 2494   และได้บันทึกเสียงเพลงชีวิตมิใช่ดอกกุหลาบเป็นเพลงแรก
ต่อมาพูลศรีได้สมัครเป็นนักร้องและข้าราชการกรมประชาสัมพันธ์หรือวงดนตรีสุนทราภรณ์ ในปี พ.ศ. 2495 รุ่นเดียวกับ วรนุช อารีย์ และศรีสุดา รัชตะวรรณ เลือกเพลงทดสอบคือ “เพลงเทพบุตรในฝัน” เพลงบังคับคือ “เพลงจังหวะชีวิต สอบได้ที่3จึงได้เป็นนักร้องให้กับวงดนตรีกรมประชาสัมพันธ์ และวงดนตรีสุนทราภรณ์ โดยมีชื่อเสียงจากเพลง ดอกพุดตาน ชื่นใจ ข้องจิต ฉันจะคอย และเพลงในแบบสังคีตสัมพันธ์ เจริญศรี
ต่อมาได้ลาออกจากกรมประชาสัมพันธ์และวงสุนทราภรณ์มาเป็นนักร้องอิสระ โดยเพลงดังสร้างชื่อ คือ ชั่วฟ้าดินสลาย ซึ่งพูลศรีร้องประกอบภาพยนตร์ไว้ในปี พ.ศ. 2498 ผลงานเพลงอื่น ๆ เช่น นิรันดร์ในดวงใจ บัวขาว นิทราทิพย์ ฟ้ามุ่ยสาบานรัก คู่ นริศ อารีย์ ระฆังทอง คู่ ชาญ เย็นแข เที่ยงคืน คู่ สุเทพ วงศ์กำแหง ดอกฟ้าในมือโจร รักลอยลม รักในใจ ลมปาก คู่ สวลี ผกาพันธุ์ เป็นต้น และด้วยน้ำเสียงหวานสดใสเป็นเอกลักษณ์จึงมีคนมอบฉายาให้ว่าดุเหว่าเสียงใส และเสียงยูงทองแห่งไทรโยค
พูลศรีร้องเพลงมาจนถึงปี พ.ศ. 2508 จึงเลิกร้องเพลงเนื่องจากปัญหาสุขภาพ พร้อมกับหันไปศึกษาด้านพระพุทธศาสนา และช่วยเหลืองานสังคมสงเคราะห์ ตลอดจนเป็นผู้จัดรายการวิทยุช่วงก่อนรับอรุณตอบปัญหาชีวิตและธรรมะและในปีพ.ศ. 2549 มีการจัดคอนเสิร์ต 72 ปี พูลศรี เจริญพงษ์ ณ หอประชุมใหญ่ กรมประชาสัมพันธ์ ปัจจุบันพูลศรีได้พักงานร้องเพลงแล้วเนื่องจากสูงวัยขึ้นแต่ยังคงรับเชิญร่วมรายการบนเวทีเพื่อการกุศลและงานของกรมประชาสัมพันธ์บ้างเป็นครั้งคราว
ผลงานเพลง > เพลง

บทเพลงสุนทราภรณ์
ชื่นใจ, เจริญศรี, ข้องจิตคู่เอื้อ สุนทรสนาน, ฉันจะคอย, ดอกพุดตาน, สมัยจอมพล ป.พิบูลสงคราม ได้ร้องเพลง วัฒนธรรม (ชอุ่ม ปัญจพรรค์ ผู้แต่งคำร้องเอื้อ สุนทรสนานแต่งทำนอง)ใช้เป็นเพลงนำคณละครวิทยุ วัฒนธรรมบันเทิง ของ กรมโฆษณาการหรือกรมประชาสัมพันธ์ ตามนโยบายสนับสนุนวัฒนธรรมนำไทย เป็นต้น
บทเพลงลูกกรุง
นิรันดรในดวงใจ, บัวขาว , รักลอยลม ,นิทราทิพย์  , สาบานรัก ,ไทรโยค ( คู่กับ ชาญ เย็นแข ),ชื่นรักตักนาง (คู่กับ ชาญ เย็นแข) ,กระท่อมรจนา  (คู่กับ นริศ อารีย์ ) ,ฟ้ามุ่ย ,ระฆังทอง (คู่กับ ชาญ เย็นแข) ,เที่ยงคืน (คู่กับ สุเทพ วงศ์กำแหง) ,ทูนใจพี่ (คู่กับ สุเทพ วงศ์กำแหง) เป็นต้น
เพลงประกอบภาพยนตร์
ชั่วฟ้าดินสลาย (แทนเสียงของ งามตา ศุภพงษ์ ในภาพยนตร์ ชั่วฟ้าดินสลาย เมื่อ พ.ศ. 2498 ),  
ดาวประดับใจ ,รวงทอง เปลวทอง ,ดอกฟ้าในมือโจร ฯลฯ'
แต่งและขับร้องเพลง
สิ้นหัวใจ(แปลงเนื้อและทำนองจากเพลง TILL) บันทึกแผ่นเสียงเมื่อ พ.ศ. 2512
ผลงานการผลิต > ผลิตรายการวิทยุ

ผู้จัดละครวิทยุคณะราตรี พ.ศ. 2494
ผู้ดำเนินรายการของศูนย์การเผยแพร่พระพุทธศาสนา ทาง ยานเกราะ เอ เอ็ม 792 พ.ศ. 2509-2529
ผู้จัดรายการเพื่อนคู่คิด ทาง เอฟ เอ็ม 98.5 ช่วงทศวรรษ 2530 และ ปัจจุบันทาง กรมประชาสัมพันธ์ เอฟ เอ็ม 93.5 (เสาร์ 05:00-06:00น.)
ผลงานการผลิต > จัดทำแผ่นเสียง/เทป

จัดทำเพลงไทยเดิมประยุกต์ รวม 2 ชุด เพื่อสมทบทุนพระพุทธศาสนา และมูลนิธิ ร่วมกับวงดนตรีสมาน กาญจนะผลิน (โดยมี หม่อมราชวงศ์ถนัดศรี สวัสดิวัตน์ และ นริศ อารีย์ เป็นนักร้องรับเชิญชุดแรก) ราวกลางทศวรรษ 2510 และ อีกสองชุด ช่วงกลางทศวรรษ 2520
จัดทำบทสวดมนต์แปล และการอ่านทำนองสรภัญญะประกอบดนตรี พ.ศ. 2526
ผลงานการผลิต > จัดรายการโทรทัศน์

เด็กดีต้องมีธรรมมะ ช่อง 5
เพลงประทับจิต  รายการเพลงลูกกรุง  ทางสถานีโทรทัศน์แห่งประเทศไทย ช่อง 11 ซึ่งออกอากาศมาตั้งแต่ พ.ศ. 2539 จนถึงปัจจุบัน
ผลงานการผลิต > จัดทัศนศึกษาสัญจร

คณะทัศนศึกษาเพื่อการกุศลร่วมกับมูลนิธิการดนตรีแห่งประเทศไทย จัดล่องเรือไปไหว้พระที่จังหวัดพระนครศรีอยุธยา รายได้สมทบช่วยคนชราหญิงที่ มูลนิธิมิตรภาพสงเคราะห์แห่งประเทศไทย จังหวัดปทุมธานี ปลายเดือนพฤษภาคม พ.ศ. 2556
ฯลฯ
รางวัล

รางวัลแผ่นเสียงทองคำพระราชทาน เพลง ชั่วฟ้าดินสลาย พ.ศ. 2498
รางวัลพระราชทาน หนังสือสำหรับเด็กตามโครงการพระราชดำริ การงานที่ปราศจากโทษ พ.ศ. 2519
รางวัลของคณะกรรมการวัฒนธรรมแห่งชาติ จากข้อเขียน รางวัลความดี พ.ศ. 2523
รางวัลเสาเสมาธรรมจักรพระราชทาน ด้านสื่อสารมวลชน เผยแพร่พุทธศาสนาทางวิทยุ  พ.ศ. 2526
รางวัลเทพทอง บุคคลดีเด่นด้านวิทยุโทรทัศน์ พ.ศ. 2547
การเชิดชูเกียรติด้านสาธารณประโยชน์แก่สังคม จากหน่วยราชการ และองค์กร มูลนิธิ ฯลฯ